Offentliggørelse af meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 304/06)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Lessini Durello«/»Durello Lessini«

Referencenummer: PDO-IT-A0447-AM02

Meddelelsesdato: 21.5.2019

BESKRIVELSE OG BEGRUNDELSE FOR DEN GODKENDTE ÆNDRING

1. Vintyper og produktionsmetoder

Beskrivelse og begrundelse

Vintyperne med denne betegnelse suppleres med oplysninger om fremstillingsmetoden:

»Lessini Durello spumante«, Charmat-metode og traditionel metode (gæring på flaske)

»Lessini Durello spumante« Riserva, traditionel metode

Ændringen er begrundet i nødvendigheden af at kunne markedsføre mousserende vin, der er fremstillet efter den traditionelle metode, inden de 36 måneders lagring på gæren, der foreskrives for vintypen »Riserva«. Der er en stigende efterspørgsel efter mousserende vine, der fremstilles efter den traditionelle metode, og som har en behagelig friskhed og livlighed og tillige en større struktur.

Ændringen vedrører artikel 1 i produktspecifikationen og afsnit 1.3 i enhedsdokumentet (Beskrivelse af vinene).

2. Trin i vinfremstillingen — ny affattelse af teksten

Beskrivelse og begrundelse

For vintypen »Lessini Durello Spumante« er henvisningen til markedsføringen af vintyper med angivelsen af sukkerindholdet og henvisningen til, at gæringen udelukkende foregår ved autoklave, fjernet.

Den nye affattelse er nødvendig, da nævnte henvisning er medtaget i andre artikler i produktspecifikationen.

Ændringen vedrører artikel 5 i produktspecifikationen og afsnit 1.3 i enhedsdokumentet (beskrivelse af vinene).

3. Vinens egenskaber ved indtagelsen — angivelse af fremstillingsmetoder ved de forskellige produkttyper, variationer i sukkerindholdet og alkoholindhold

Beskrivelse og begrundelse

De forskellige metoder, der anvendes til fremstilling af mousserende vin, angives for de forskellige vintyper med betegnelsen: »Lessini Durello Spumante«, Charmat-metode og traditionel metode, og »Lessini Durello Spumante riserva«, traditionel metode.

For alle vintyperne er der indført en henvisning til sukkerindholdet ved »brut nature« (ingen sukker tilsat).

Ved vintypen »Lessini Durello Spumante riserva« er alkoholindholdet reduceret fra 12,00 til 11,50 % vol.

De indførte ændringer kendetegner de forskellige vintyper og giver en detaljeret beskrivelse deres organoleptiske egenskaber. De angivne fysisk-kemiske egenskaber, der er fremkommet ved ønologiske undersøgelser, bekræfter kvaliteten af mousserende vine med denne betegnelse.

Navnlig er der for de mousserende vine, der er fremstillet efter den traditionelle metode og lagrer 9 til 36 måneder på gæren, tilføjet en specifik organoleptisk beskrivelse for at adskille denne mousserende vin fra typen »Lessini Durello spumante riserva«.

For alle vintyperne er der indført en henvisning til sukkerindholdet ved »brut nature« (ingen sukker tilsat).

Ændringen vedrører artikel 6 i produktspecifikationen og afsnit 1.3 i enhedsdokumentet (beskrivelse af vinene).

4. Emballering — indførelse af muligheden for anvendelse af flasker med et rumindhold på op til 15 liter.

Beskrivelse og begrundelse

Med ændringen forhøjes den tilladte maksimumskapacitet fra 9 til 15 liter for flasker, der anvendes til tapning af vine med betegnelsen.

Ændringen begrundes i nødvendigheden af at kunne anvende større flaskeformater for at imødekomme markedets krav.

Ændringen vedrører artikel 8 i produktspecifikationen. Enhedsdokumentet ændres ikke i denne henseende.

ENHEDSDOKUMENT

1. Betegnelse

Lessini Durello

Durello Lessini

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

5. Mousserende kvalitetsvin

4. Beskrivelse af vinen/vinene

»Lessini Durello« eller »Durello Lessini« Spumante, Charmat-metoden (tryktanks-metoden)

Denne produkttype fremtræder med et fint, konsistent skum, en lys strågul farve med lysegrønne reflekser og en delikat, let frugtig aroma. Smagen er frisk, behagelig og harmonisk med et restsukkerindhold fra brut nature til halvtør.

Det totale alkoholindhold i volumen er mindst 11,00 % vol., og mindsteværdien for det ukorrigerede tørstofindhold (sukkerfri ekstrakt) er 14 g/l.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 6,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

»Lessini Durello« eller »Durello Lessini« Spumante, traditionel metode

Denne produkttype fremtræder med et fint, konsistent skum, en strågul farve af varierende intensitet, en aroma med delikat strejf af gær. Smagen er behageligt aromatisk og harmonisk med et restsukkerindhold fra brut nature til halvtør. Det totale alkoholindhold i volumen er mindst 11,50 % vol., og værdien for det ukorrigerede tørstofindhold (sukkerfri ekstrakt) er 15 g/l.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) Totalt syreindhold, minimum 5,5 gram pr. liter udtrykt i vinsyre Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

»Lessini Durello« eller »Durello Lessini« Spumante Riserva, traditionel metode

Denne produkttype fremtræder med et fint og intenst skum, en strågul farve af varierende intensitet til gyldengul, undertiden med kobberfarvede reflekser. Aromaen er kendetegnet ved komplekse og udviklede noter. Smagen er harmonisk med et restsukkerindhold fra brut nature til halvtør. Det ukorrigerede tørstofindhold (sukkerfri ekstrakt) er minimum 15 g/l.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (i % vol.) 11,50 Totalt syreindhold, minimum Indhold af flygtig syre, maksimum (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingsmetoder

a) Væsentlige ønologiske fremgangsmåder

INGEN

b) Maksimalt høstudbytte

Durella

112 hektoliter pr. hektar

6. Afgrænset geografisk område

Produktionsområdet for vin med den kontrollerede oprindelsesbetegnelse (denominazione di origine controllata — DOC) »Lessini Durello« eller »Durello Lessini« omfatter:

a) Provinsen Verona: hele det område, der udgøres af kommunerne: Vestenanova, San Giovanni Ilarione og en del af følgende kommuner: Montecchia di Crosara, Roncà, Cazzano di Tramigna, Tregnago, Badia Calavena.

b) Provinsen Vicenza: hele det område, der udgøres af kommunerne Arzignano, Castelgomberto, Chiampo, Brogliano, Gambugliano, Trissino og en del af kommunerne Cornedo, Costabissara, Gambellara, Isola Vicentina, Malo, Marano Vicentino, Monte di Malo, Montebello Vicentino, Montecchio Maggiore, Montorso Vicentino, Nogarole Vicentino, San Vito di Leguzzano, Schio, Zermeghedo.

Området afgrænses således: Udgangspunktet er grænsen til provinsen Vicenza ved lokaliteten Calderina i en højde af 36 meter. Herfra løber grænsens linje i øst langs vejen, der fører til Roncà gennem lokaliteterne Binello og Momello. Den løber gennem Roncàs bycentrum og følger på ny den vej, der fører til provinsvejen Monteforte Montecchia, til kommunegrænsen for Montecchia di Crosara. Den følger nævnte kommunegrænse indtil en højde af 64 meter og herefter vejen, som på ny fører til provinsvejen, syd for vinkooperativet Montecchia di Crosara. Derefter løber grænsen en kort strækning mod nord langs provinsvejen Val d’Alpone og fortsætter over broen over vandløbet med samme navn. Derefter følger den kommunevejen, som fører forbi lokaliteterne Molino, Castello og San Pietro syd for beboelsesområdet Montecchia di Corsara, til vandløbet Rio Albo i en højde af 85 meter, som afgrænser området op til en højde af 406 meter syd for Corgnan og Tolotti, hvorefter den løber sammen med kommunegrænsen for Cazzano di Tramigna. Herfra løber den langs kommunevejen i retning af Marsilio, følger højdelinjen til Rio V. Brà og V. Magragna indtil lokaliteten Caliari i 149 meters højde. Fra lokaliteten Caliari fortsætter den i nordlig retning på vejen, som fører til Campiano indtil lokaliteten Panizzolo i 209 meters højde, hvor den løber sammen med vandløbet Tramigna. Her fortsætter den mod nord langs Tramigna, indtil den støder på kommunegrænsen for Tregnago og følger denne på en kort strækning mod øst for derefter at komme til lokaliteten Rovere i 357 meters højde og derefter 284 meters højde. Herfra løber grænsen på vejen til Tregnago, i 295 meters højde, fortsætter gennem beboelsesområdet Tregnago ad hovedvejen indtil en højde af 330 meter. Herfra fortsætter den ad kommunevejen i retning af Marcemigo, som den krydser og fortsætter til lokaliteten Morini i 481 meters højde og derefter ad provinsvejen i retning af San Mauro di Saline i en højde af 523 meter. Den følger provinsvejen mod San Mauro di Saline i 523 meters højde. Den følger provinsvejen mod San Mauro di Saline i nordlig retning til lokaliteten Bettola indtil grænsen til kommunen Badia Calavena. Fra lokaliteten Bettola fortsætter den ned i dalen ad kommunevejen forbi lokaliteterne Canovi, Valle, Antonelli, Riva og Fornari og ind i området Badia Calavena og i en højde af 451 meter, følger kommunevejen mod øst til når lokaliteten Colli i 734 meters højde og herefter grænsen med Vestenanova i en højde af 643 meter, fortsætter ad kommunevejen, passerer beboelsesområdet Castelvero og fortsætter til Vestenavecchia indtil centrum af Vestenanova. Her fører grænselinjen videre ad kommunevejen i retning af lokaliteten Siveri til lokaliteten Alberomato. Herfra, i nærheden af lokaliteten Bacchi, når linjen grænsen for provinsen Vicenza og følger denne provinsgrænse i nordlig retning indtil en højde af 474 meter over havet, hvor den fortsætter ad grænsen nord for kommunen Chiampo i østlig retning og derefter mod syd, indtil den i en højde af 468 meter krydser provinsvejen, der forbinder Chiampo med Nogarole Vicentino. Grænselinjen fører ad nævnte vej langs Nogaroles bycentrum og fortsætter ad den vej, der fører fra Selva di Trissino til Capitello i en højde af 543 meter over havet. Herfra drejer den til venstre og følger stien, indtil den krydser akvædukten. Herfra løber grænsen langs stien, passerer bydelen Prizzi, og løber en højde af 530 meter over havet sammen med vejen til Cornedo. På denne vej passerer den bydelene Pellizzari og Duello indtil den krydser kommunevejen, der fører til bydelene Caliari, Stella og Ambrosi, indtil den forbi lokaliteten Grigio på ny støder sammen med provinsvejen til Cornedo. Ved Cornedo når grænselinjen til hovedvej nr. 246, som fortsætter indtil kort før Nori-broen. Her drejer den mod øst og går over i kommunevejen til bydelen Colombara, Bastianci, Muzzolon og Milani (547 meters højde). Herfra følger grænsen den ubefæstede vej i nordøstlig retning, der fører til bydelen Crestiani i 532 meters højde. Derefter følger grænsen kommunevejen, der fører til bydelene Mieghi, Milani i 626 meters højde, Casare di Sopra, Casare di Sotto og Godeghe, indtil krydset med kommunevejen Monte di Malo-Monte Magrè, der løber videre til nævnte bycentrum. Herfra følger den vejen til Magrè, indtil den i 294 meters højde fortsætter i nordvestlig retning, hvor den i en højde af 214 meter fortsætter ad Valfreda til den i en højde af 414 meter når lokaliteten Raga, hvorfra den fortsætter indtil kommunegrænsen mellem Schio og Torrebelvicino til en højde af 216 meter. Herfra følger den vandløbet Leogra indtil broen på hovedvej 46 i retning af Schio og dernæst provinsvejen Strada Riverasca indtil en højde af 188 meter. Herefter følger grænsen hovedvej 46 fra Schio til Vicenza indtil lokaliteten Fonte di Castelnovo. Grænsen går kun ad vejen til Costabissara, indtil den ved lokaliteterne Ca' de Tommasi og Pilastro når kommunen Costabissara.

Områdegrænsen følger derefter kommunevejen, der fører fra Costabissara til Creazzo forbi lokaliteten S. Valentino, indtil den når den sydlige grænse for kommunen Costabissara. Her følger områdegrænsen den sydlige kommunegrænse for Costrabissara i vestlig retning, indtil den rører den vej, som fra Gambugliano fortsætter indtil Sovizzo langs provinsvejen Valdiezza. Følger herefter vejen til Castelgomberto, indtil den på venstre side af vejen støder på bydelene Busa, Pilotto, Vallorona. Ved stop-skiltet følger den vejen først til venstre og derefter endnu en gang til venstre, fortsætter igennem krydset til lokaliteten Monteschiavi. Hvor vejen deler sig mod Contrà Vallorona, Rubbo og Spinati, krydser den vejen ved nævnte lokaliteter og fortsætter i lige linje indtil enden af Via Vallorona. Herfra forsætter den til højre og følger foden af bjerget i retning af Valdimolino. Den følger nu den vej, der fører til Sant’Urbano di Montecchio Maggiore (Strada Cavallara). Herfra følger den vejen Strada dei Bastian, indtil den krydser vejen, der fører til Castelgomberto. Den følger herefter Strada dei Bernuffi til venstre, indtil den når byområdet Sant’Urbano. Hvor vejen deler sig, drejer den mod venstre og følger vejen til Sovizzo Alto. Ved Casa Cattani drejer den til højre på Via Caussa. Ved enden af denne vej drejer den mod højre og følger vejen (lokaliteten Carbonara), indtil den når lokaliteten Bastia Bassa. Herfra fortsætter den til lokaliteten Campestrini, hvor den drejer til højre ved Villa Cordellina. Herefter drejer den mod højre og løber sammen med hovedvej 246, hvor den drejer til venstre i retning af Montorsina og omfatter området omkring Castelli di Giulietta e Romeo.

Grænsen forløber herefter videre ad vejen til Montecchio Maggiore og Montorso indtil broen over vandløbet Chiampo, som den krydser og fortsætter mod syd langs vejen til Zermeghedo, som den rammer på Via Mieli. Fra krydset på Via Mieli fortsætter den mod venstre til lokaliteten Belloccheria, hvorved grænsen her er den linje, der løber langs foden af bjerget, indtil den krydser Via Perosa Herfra fører den til Montebellos bycentrum på Via Castelletto til krydset ved Strada Mira. Dernæst følger den vejen Contrada Selva til krydset Casa Cavazza og vejen til Zermeghedo.

Grænsen går herefter på vejen til Agugliana og fortsætter i retning af La Guarda. Ca. 300 meter fra denne lokalitet drejer den til venstre ad en sti, som forbinder den med grænsen til Gambellara, hvor den fortsætter i nordlig retning indtil 143 meters højde.

Områdegrænsen følger sognevejen, som fører til Gambellara og videre i vestlig retning. Dernæst følger grænsen vejen fra Gambellara til Calderina, hvor den på ny rammer udgangspunktet for afgrænsningen i provinsen Verona.

7. Primære druesorter

Durella B.

8. Beskrivelse af tilknytning til det geografiske område

»Lessini Durello«/»Durello Lessini«

Det traditionelle opbindingssystem med veronesisk pergola giver Durella-druesorten, en gammel, hjemmehørende vinsort, optimale betingelser for druernes modning. Takket være denne egenskab kombineret med det stejle område og jorde af vulkansk oprindelse er vinene kendetegnet ved et syreniveau, som er karakteristisk for denne mousserende vin. Noterne af mineraler og flintesten er specifikke markører for Durello-vinene, der optræder skiftevis med noter af grøn æble af varierende modenhed, hvorved der opnås en kompleks aromaintensitet af mineralsk oprindelse, der også indeholder noter af jod- og svovlholdig havvand.

9. Vigtige yderligere betingelser (emballering, mærkning, andre krav)

INGEN

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/13964

(1) EUT L 9 af 11.1.2019, s. 2.